വന്യമൃഗങ്ങള്ക്കായി ആതുരാലയം നിര്മാണം അവസാനഘട്ടത്തില് കല്പറ്റ: പരിക്കേറ്റതും പ്രായാധിക്യത്താല് അവശത അനുഭവിക്കുന്നതുമായ വന്യമൃഗങ്ങള്ക്കായി വനംവകുപ്പ് ഒരുക്കുന്ന ആതുരാലയത്തിെന്റ നിര്മാണ പ്രവൃത്തികള് അവസാനഘട്ടത്തില്. കടുവ, പുലി തുടങ്ങിയ വന്യമൃഗങ്ങള്ക്കായാണ് വയനാട് വന്യജീവി സങ്കേതത്തിലെ കുറിച്യാട് റേഞ്ചിലെ പച്ചാടിയില് പെയിന് ആന്ഡ് പാലിയേറ്റിവ് യൂനിറ്റ് ഒരുങ്ങുന്നത്. കേരളത്തിലാദ്യമായാണ് വനംവകുപ്പിെന്റ നേതൃത്വത്തില് ഇത്തരമൊരു പദ്ധതി നടപ്പാക്കുന്നത്. ഇവിടെ വനംവകുപ്പിെന്റ ഉപേക്ഷിക്കപ്പെട്ട വനലക്ഷ്മി കുരുമുളക് പദ്ധതി പ്രദേശത്ത് 90 ലക്ഷം രൂപ ചെലവിലാണ് കേന്ദ്രത്തിെന്റ നിര്മാണം. പൂര്ത്തിയാകുന്നതോടെ കടുവ, പുലി അടക്കമുള്ള നാല് മൃഗങ്ങളെ വരെ ഒരേസമയം ഇവിടെ സംരക്ഷിക്കാനാകും. പരസ്പരമുള്ള സംഘട്ടനത്തില് പരിക്കേറ്റ് ജനവാസ കേന്ദ്രത്തില് ഇറങ്ങി ഭീതിപരത്തുന്നതും പ്രായാധിക്യത്താല് പുറത്തിറങ്ങുന്നതുമായി കടുവ, പുലി എന്നിവയാണ് പിടികൂടി ഇവിടെയെത്തിക്കുക. തുടര്ന്ന് സുഖംപ്രാപിച്ച ശേഷം ആരോഗ്യനില അനുസരിച്ച് ഒന്നുകില് മൃഗശാലയിലേക്ക് മാറ്റുകയോ, അെല്ലങ്കില് വനത്തില് തന്നെയോ തുറന്നുവിടുകയോ ചെയ്യും. പിടികൂടുന്ന മൃഗങ്ങളെ സംരക്ഷിക്കന്നതിനായി കേന്ദ്രത്തില് ഇരുഭാഗങ്ങളിലുമായി രണ്ടു വീതം മുറികളണ്ട്. ഇവയോടു ചേര്ന്ന് 500 ചതുരശ്ര അടിവരുന്നതും ചുറ്റിലും ചെയിന് ഫെന്സിങ്ങില് സുരക്ഷിതമാക്കിയതുമായ പ്രദേശവും സജ്ജമാക്കും. കേന്ദ്രത്തിനുചുറ്റും സംരക്ഷണാര്ഥം കിടങ്ങും നിര്മിച്ചിട്ടുണ്ട്. ജീവനക്കാര്ക്ക് താമസിക്കാനുള്ള ക്വാട്ടേഴ്സുകളുടെയും ഇവിടെയെത്തിക്കുന്ന മൃഗങ്ങള്ക്കുള്ള ഭക്ഷണം സംഭരിച്ചുവെക്കുന്നതിനുള്ള മുറിയുടെയും കുടിവെള്ളം എത്തിക്കുന്നതിനുള്ള സംവിധാനങ്ങളുടെയും പ്രവൃത്തികളാണ് നിലവില് നടക്കുന്നത്. അടിയന്തരഘട്ടത്തില് പരിക്കേറ്റ കടുവ, പുലി പോലുള്ള മൃഗങ്ങളെ ചികിത്സിക്കാനായി യൂനിറ്റ് ഉപയോഗിക്കാനാകുമെന്നും അടുത്തമാസം അവസാനത്തോടെ കേന്ദ്രം പൂര്ണമായും ഉപയോഗപ്പെടുത്താനാകുമെന്നും വന്യജീവിസങ്കേതം മേധാവി എസ്. നരേന്ദ്രബാബു പറഞ്ഞു.